ജോജു ജോര്ജ്ജിന്റെ കാര് തകര്ത്തവരെ തിരിച്ചറിഞ്ഞു: കൂടുതല് കോണ്ഗ്രസ് നേതാക്കളുടെ അറസ്റ്റ് ഇന്ന് ഉണ്ടായേക്കും കൊച്ചി: കൊച്ചിയില് ദേശീയ പാത ഉപരോധിച്ച് കോണ്ഗ്രസ് നടത്തിയ പ്രതിഷേധത്തിനിടെ ജോജുവിന്റെ വാഹനം തല്ലിതകര്ത്തവരെ പോലീസ് തിരിച്ചറിഞ്ഞു. കോണ്ഗ്രസ് പ്രവര്ത്തകന് ടോണി ചമ്മിണിയുടെ നേതൃത്വത്തിലാണ് ആക്രമണം നടന്നത്. ഈ സാഹചര്യത്തില് കൂടുതല് കോണ്ഗ്രസ് പ്രവര്ത്തകരുടെ അറസ്റ്റ് ഇന്ന് ഉണ്ടായേക്കും. സംഭവത്തില് ജോജു ജോര്ജ്ജിനൊപ്പം കാറില് ഉണ്ടായിരുന്നവരുടെ മൊഴിയും പോലീസ് രേഖപ്പെടുത്തും. വണ്ടിക്ക് ആറ് ലക്ഷം രൂപയുടെ നഷ്ടമുണ്ടായതായാണ് വിലയിരുത്തല്. ജോജു അടുത്തിടെ സ്വന്തമാക്കിയ പുതിയ ലാന്ഡ് റോവര് ഡിഫന്ഡറാണ് ആക്രമണത്തില് തകര്ന്നത്. പുറത്തിറങ്ങിയാല് കൊന്ന് കളയുമെന്ന് ഭീഷണിപ്പെടുത്തിയതായും പരാതിയില് പറയുന്നുണ്ട്. ഇന്ത്യന് ശിക്ഷാ നിയമത്തിലെ 143, 147, 149, 283, 341, 323, 294ബി, 427, 506 എന്നീ വകുപ്പുകളാണ് കുറ്റക്കാര്ക്കെതിരെ ചുമത്തിയിരിക്കുന്നത്. സമരത്തിനെതിരെ പ്രതിഷേധിച്ച ജോജുവിന്റെ വാഹനം കടന്നു പോകാന് അനുവദിക്കില്ലെന്ന നിലപാടായിരുന്നു കോണ്ഗ്രസ് നേതാക്കള് എടുത്തത്. കണ്ടാലറിയുന്ന ഒരാള് വാഹനത്തിന്റെ ഡോര് ബലമായി തുറന്ന് ജോജുവിന്റെ ഷട്ടില്കുത്തി പിടിച്ച് അസഭ്യം പറഞ്ഞു. ഇതിനിടെയാണ് വാഹനത്തിന് പിന്നിലെ ചില്ല് കല്ല് ഉപയോഗിച്ച് അടിച്ച് തകര്ത്തത്. പ്രതിഷേധം കനത്തതോടെ ഒടുവില് സിഐ തന്നെ വാഹനത്തില് കയറി ഡ്രൈവ് ചെയ്ത് ജോജുവിനെ സ്ഥലത്ത് നിന്നും മാറ്റുകയായിരുന്നു.